На основу Правилника о специјализацијама и ужим специјализацијама здравствених радника и здравствених сарадника Републике Србије (Сл. гласник 10/2013, 91/2013, 113/2013, 109/2014 и 53/2018, 17/2021, 77/2022 i 6/2023) Универзитет у Београду – Фармацеутски факултет

расписује

**К О Н К У Р С**

**ЗА УПИС НА СПЕЦИЈАЛИЗАЦИЈЕ И УЖЕ СПЕЦИЈАЛИЗАЦИЈЕ ЗДРАВСТВЕНИХ РАДНИКА И ЗДРАВСТВЕНИХ САРАДНИКА**

**ЗА АПРИЛСКИ УПИСНИ РОК 2024. ГОДИНЕ**

**Потребна документација за пријаву на Конкурс је:**

* Решење Министарства здравља Републике Србије,
* Фотокопија дипломе о завршеним основним студијама. Кандидати који нису завршили Универзитет у Београду – Фармацеутски факултет, потребно је да приложе **оверену** фотокопију дипломе,
* **Оверена** фотокопија уверења о положеном стручном испиту,
* За запослене, одлуку фирме у којој је кандидат запослен да ће сносити трошкове специјализације,
* Кандидати који су факултет завршили у иностранству морају имати признату страну високошколску исправу (верификација за наставак образовања врши се на Универзитету у Београду, Студентски трг 1),
* За кандидате стране држављане неопходно је решење Министарства здравља дотичне државе,
* Пријава која се добија у Одсеку за наставу Факултета,
* Само за кандидате који конкуришу за упис на **уже специјализације** потребно је да приложе и оверену фотокопију дипломе о претходно завршеној специјализацији здравствених радника и здравствених сарадника и уверење о положеним испитима на претходно завршеној специјализацији (уверење - само за кандидате који претходно завршену специјализацију нису завршили на Универзитету у Београду – Фармацеутском факултету)
* доказ о уплати накнаде у износу од 3.000,00 у сврху трошкова пријаве на конкурс, уплаћених на жиро рачун Факултета 840-1127666-05, шифра 189.

Факултет задржава право да затражи додатну документацију на увид.

**За стране држављане**

Страни држављанин, који је завршио факултет здравствене струке, а не обавља здравствену делатност као професију у Републици Србији, може да се обрати Фармацеутском факултету у Београду, без претходне сагласности Министарства здравља Републике Србије за упис на специјализације/уже специјализације. У том случају потребно је да кандидат има доказ да је на специјализацију/ужу специјализацију упућен у Републику Србију одлуком одговарајуће установе и/или решењем Министарства здравља земље која га упућује на специјализацију и/или гаранцију Амбасаде. Уз пријаву и поменути доказ, кандидати су у обавези да доставе:

* Решење о признавању стране високошколске исправе (ако су факултет завршили у иностранству),
* Оверену фотокопију оригиналне дипломе о завршеном факултету,
* Оверену фотокопију оригиналне дипломе о положеном специјалистичком испиту (за пријаву на уже специјализације),
* Потврду о регулисаном стручно-државном испиту,
* Копију пасоша,
* Потврду да је похађао курс српског језика у једној од акредитованих установа,
* Доказ о здравственом осигурању (по обављеном упису),
* Копију пријаве боравка/пребивалишта (по обављеном упису).

Приватне здравствене установе и установе које не обављају здравствену делатност као примарну, уколико желе да њихови запослени, који су завршили факултет здравствене струке, специјализације и уже специјализације обаве на Фармацеутском факултету у Београду  подносе захтев за одобравање уписа.

**За кандидате који су запослени у приватним здравственим установама које обављају/не обављају здравствену делатност као примарну, а завршили су факултет здравствене струке, потребна документација за подношење захтева на Конкурс за одобравање уписа је:**

1. Приватна здравствена установа, односно приватна пракса доставља оверену фотокопију решења АПР-а или решења Трговинског суда и,
2. Оверену фотокопију решења здравствене инспекције о испуњености услова за обављање здравствене делатности, односно одређених послова здравствене делатности.

Захтев мора бити насловљен појединачно за сваког кандидата коме је одобрена специјализација, израђен на меморандуму приватне здравствене установе (приватне праксе).

Уз захтев се, поред наведеног прилаже:

* одлука о одобрењу специјализације од стране директора приватне здравствене установе, односно оснивача приватне праксе, са детаљним образложењем за сваку специјализацију понаособ, израђена на меморандуму приватне здравствене установе, односно оснивача приватне праксе,
* фотокопија дипломе о завршеном факултету. Кандидати који нису завршили Универзитет у Београду – Фармацеутски факултет, потребно је да приложе оверену фотокопију дипломе,
* само за кандидате који конкуришу за упис на **уже специјализације** и оверена фотокопија дипломе о претходно завршеној специјализацији здравствених радника и здравствених сарадника и уверење о положеним испитима на претходно завршеној специјализацији (уверење – само за кандидате који претходно завршену специјализацију нису завршили на Универзитету у Београду – Фармацеутском факултету),
* кандидати који су факултет завршили у иностранству морају имати признату страну високошколску исправу (верификација за наставак образовања врши се на Универзитету у Београду, Студентски трг 1),
* оверена фотокопија уверења о положеном стручном испиту,
* фотокопија пријаве/одјаве (М образац),
* потврда да је кандидат у сталном радном односу у приватној здравственој установи, односно приватној пракси, израђена на меморандуму приватне здравствене установе,
* оверена фотокопија извода из матичне књиге венчаних, уколико је дошло до промене личног имена (промена презимена),
* потписана изјава кандидата о давању сагласности за проверу докумената,
* доказ о уплати накнаде у износу од 3.000,00 у сврху трошкова пријаве на конкурс, уплаћених на жиро рачун Факултета 840-1127666-05, шифра 189.

Факултет задржава право да затражи и додатну документацију на увид.

Упис на специјализације ће се одобравати из области, односно делатности за коју је здравствена установа (приватна пракса) регистрована код надлежног органа.
Уколико се уз захтев за одобравање уписа на специјализације, достављају фотокопије докумената, иста морају бити оверена код јавног бележника (нотара), (осим пријаве/одјаве М обрасца).

**За установе државне/приватне, односно кандидате који су запослени у установама које не обављају здравствену делатност као примарну, а завршили су факултет здравствене струке, доставља се уз захтев и:**

* одлука о одобрењу специјализације од стране директора са детаљним образложењем за сваку специјализацију понаособ, израђена на меморандуму установе,
* фотокопија дипломе о завршеном факултету. Кандидати који нису завршили Универзитет у Београду – Фармацеутски факултет, потребно је да приложе оверену фотокопију дипломе,
* само за кандидате који конкуришу за упис на **уже специјализације** и оверена фотокопија дипломе о претходно завршеној специјализацији здравствених радника и здравствених сарадника и уверење о положеним испитима на претходно завршеној специјализацији (уверење – само за кандидате који претходно завршену специјализацију нису завршили на Универзитету у Београду – Фармацеутском факултету),
* кандидати који су факултет завршили у иностранству морају имати признату страну високошколску исправу (верификација за наставак образовања врши се на Универзитету у Београду, Студентски трг 1),
* оверена фотокопија уверења о положеном стручном испиту,
* фотокопија пријаве/одјаве (М образац),
* потврда да је кандидат у сталном радном односу у установи,
* оверена фотокопија извода из матичне књиге венчаних, уколико је дошло до промене личног имена (промена презимена),
* потписана изјава кандидата о давању сагласности за проверу докумената
* доказ о уплати накнаде у износу од 3.000,00 у сврху трошкова пријаве на конкурс, уплаћених на жиро рачун Факултета 840-1127666-05, шифра 189.

Факултет задржава право да затражи и додатну документацију на увид.

Комисија за специјалистичке студије Факултета доноси одлуку о одобравању уписа специјализације или уже специјализације за априлски уписни рок 2024. године.

На расписаном Конкурсу равноправно учествују и кандидати којима упис одобри Фармацеутски факултет као и кандидати којима је Министарство здравља Републике Србије издало решење о давању сагласности за упис на специјализације или уже специјализације здравствених радника и здравствених сарадника.

**Сви кандидати који испуњавају услове за пријаву на конкурс, за упис на специјализације здравствених радника и здравствених сарадника на Универзитету у Београду - Фармацеутском факултету могу поднети потребну документацију Одсеку за наставу и студентска питања, радним данима, у периоду од 11.3.2024. до 12.4.2024. године, од 9 до 14 часова.**

**За упис који ће се обавити 23.4.2024. године, у времену од 09 до 15 часова, у Одсеку за наставу и студентска питања, потребна документација је:**

* Плави специјалистички индекс (може се набавити у скриптарници Факултета),
* Један ШВ **–** 20 образац,
* Две фотографије,
* Извод из матичне књиге рођених,
* Доказ о уплати школарине
* Уплатницу на износ од 2.200,00 динара на жиро – рачун Факултета, на име административних трошкова уписа

Кандидати који лично сносе трошкове специјализације дужни су да школарину уплате уплатницом на жиро - рачун Факултета број 840-1127666-05, шифра плаћања 189 и да уплатницу доставе приликом уписа. Школарину могу уплатити у четири једнаке рате, прву при упису.

Кандидати којима трошкове специјализације сноси правно лице, дужни су да пре уписа, а приликом пријаве на Конкурс, доставе податке о правном лицу (ПИБ, жиро - рачун, адресу и фаx), како би им фактура била испостављена и уплата извршена до уписа. Контакт особа за издавање фактуре је Милена Ристић, мејл адреса, milena.ristic@pharmacy.bg.ac.rs телефон 3951 - 298.

Специјализација и ужа специјализација почиње даном уписа на Фармацеутски факултет, а завршава се по савладаним вештинама утврђеним планом и програмом специјализација и положеним испитима утврђеним планом и програмом специјализација.